CELEX: 62018TN0377
Language: hr
Date: 2018-06-20 00:00:00
Title: Predmet T-377/18: Tužba podnesena 20. lipnja 2018. – Intercept Pharma i Intercept Pharmaceuticals protiv EMA-e

3.9.2018   
            
            
               HR
            
            
               Službeni list Europske unije
            
            
               C 311/13
            
         
      Tužba podnesena 20. lipnja 2018. – Intercept Pharma i Intercept Pharmaceuticals protiv EMA-e
      (Predmet T-377/18)
      (2018/C 311/14)
      Jezik postupka: engleski
      
         Stranke
      
      
         Tužitelji: Intercept Pharma Ltd (Bristol, Ujedinjena Kraljevina) i Intercept Pharmaceuticals, Inc. (New York, New York, Sjedinjene Američke Države) (zastupnici: L. Tsang, J. Mulryne, E. Amos i H. Kerr-Peterson, Solicitors i F. Campbell, Barrister)
      
         Tuženik: Europska agencija za lijekove
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku ASK-40399 koju je tuženik priopćio tužiteljima 15. svibnja 2018. o objavi određenih dokumenata u skladu s Uredbom 1049/2001/EZ; i
               
            
                  —
               
               
                  naloži tuženiku snošenje troškova tužitelja i drugih izdataka koji su tužitelju nastali u vezi s ovim postupkom.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik počinio pogrešku koja se tiče prava zaključivši da alineja „sudski postupak” iz članka 4. stavka 2. Uredbe 1049/2001/EZ nije primjenjiva u ovom predmetu jer se nije radilo o dokumentima „sastavljenima u svrhu sudskog postupka”. S pravnog gledišta, tuženik je trebao zaključiti da je izuzeće primjenjivo.
               
            
                  2.
               
               
                  Drugi tužbeni razlog, kojim se dalje ili alternativno tvrdi da bi jedini pravno dopušteni ishod odgovarajućeg odvagivanja alineje „komercijalni interesi” iz članka 4. stavka 2. Uredbe 1049/2001/EZ bila odluka da se dokumenti ne objave zbog: (i) nesporne važnosti privatnih interesa tužitelja da se izbjegne objavljivanje; i (ii) neodređenog i općeg javnog interesa za objavljivanje.